 Waxa ay xisbiyada mucaaradka ah ay ka digeen in doorashooyinku ay u qabsoomi kari waayaan dhaqaale daro lasoo darista, waxaanay xukuumada ugu baaqeen inay bixiso dhaqaalihii ay doorashooyinka ugu talo gashay, waxaana ugu horayntii xoghaya guud ee xisbiga Waddani Maxamed Cabdilaahi Uurcade oo warbaahinta la hadlaayay uu yidhiMaanta waxaanu ogaanay ilaa imika in aanay jirin wax laba bilood ka badan oo ay hubaan oo komishanku ay kharashkii hayaan intii kalena laga sugaayo xukuumada iyo Kulmiye, hawshii kale komishanku waa uu diyaargareeyay oo wax ka dhiman ma jiro, kharashkaas xukuumada iyo Kulmiye oo is huwan ay balanqaadeen mooyaane, kharashkaas laaantiina dalka doorasho kama dhacayso, waxaanu ku guubaabinaynaa Kulmiyena aanu kala hadalnay in ay lacagtaas aanay dib u dhigin ee ay si dhakhso ah u bixiyaan. 